open-index/open-wikipedia-markdown huggingface dataset:
Enkruciĝo

eta|Ekzempla rezulto de enkruciĝo
**Enkruciĝo** estas reproduktado fare de la sekspariĝo de gepatroj kiuj estas proksime ligitaj genetike. Enkruciĝo gvidas al pliigita homozigoseco, kiu povas pliigi la eblecojn ke idoj estas trafitaj de recesivaj aŭ malutilaj trajtoj. Tio ĝenerale kondukas al malkreskinta trejniteco de populacio, kio estas nomita Endogamia depresio aŭ Enkruciĝa depresio. Individuo kiu rezultis el Enkruciĝa endogamio estas referitaj kiel *denaskulo*. La evitado de esprimo de malutilaj recesivaj aleloj kaŭzitaj de Enkruciĝado supozeble estas la ĉefa selektema forto konservanta la eksterenan transirejan aspekton de seksa reproduktado.

Brutbredistoj ofte praktikas kontrolitan bredadon por elimini nedezirindajn karakterojn ene de populacio, kiu ankaŭ estas kunligita kun nuligado de kio estas konsiderita netaŭga ido, aparte dum provado establi novan kaj dezirindan trajton en la animala materialo.

En plantobredado, denaskaj linioj estas utiligitaj por la kreado de hibridaj linioj por fari uzon de la efikoj de heterozo. Enkruciĝo en plantoj okazas ankaŭ nature en la formo de memfekundigo.

## Vidu ankaŭ 
* Incesto

## Notoj 
## Eksteraj ligiloj 
* Dale Vogt, Helen A. Swartz and John Massey, 1993. *Inbreeding: Its Meaning, Uses and Effects on Farm Animals*. University of Missouri, Extension. 
* Consanguineous marriages with global map 

Kategorio:Biologio
Kategorio:Genetiko
Levantinsulo

**Levantinsulo** (, foje menciita kiel '''''') estas franca insulo de Mediteraneo ĉe la marbordo de la Bordo Lazura, ĉe Toulon. Ĝi estas unu el kvar insuloj kiuj konstituas la arkipelagon Îles d'Hyères de Francio. La insulo estas 8&nbsp;km longa, 2&nbsp;km larĝa, kaj situantas en la Golfo Leono (geografia koordinatoj: 43°03' norda latitudo, 6°28' orienta longitudo). Ĉirkaŭ 90% de la insulo estas for el atingo por la publiko, rezervita por francarmea misilbazo (''Centre d'Essais de Lancement de Missiles'') kiu faris jam nombrajn misilĵetojn ekde ties setliĝo en 1948.

En 1931, Gaston kaj André Durville, nome doktoroj, starigis Héliopolis, unua vilaĝo en Eŭropo dediĉita al nudismo, sur la insulo.

## Eksteraj ligiloj 
* Mapo de la insulo  en formato JPEG, el Hyères Office of Tourism
* Ile du Levant Chronology and Launch Log
* Google Maps: Satelita bildo
* Ile du Levant, Naturista retejo
* Ile du Levant, fotaro 

Kategorio:Geografio de Francio
Kategorio:Insuloj de Francio
Kanaria pufino

La **Kanaria pufino** aŭ **Duna pufino** (*Puffinus holeae*) estis relative granda pufino nome birdospecio de la familio de Procelariedoj, kiu reproduktiĝis en la arkipelago de Kanarioj de la Norda Atlantika Oceano. Oni trovis ties fosiliojn ankaŭ en Figueira Brava, nome kava arkeologia kuŝejo de la okcidenta marbordo de Portugalio. Ĝi estis intermeza laŭgrando inter la Nordmara kaj la Flavbeka pufinoj. Ties reproduktaj kolonioj estis en dunoj, kontraste al tiuj de la pli malgranda kaj simpatria Lafa pufino kiu reproduktiĝis en lafejoj. Formorto de la specio okazis antaŭ ĉirkaŭ 2000-3000 jaroj, samtempe kun la unua homa setlado en la insuloj fare de Guanĉoj, kun plej verŝajna kaŭzo en homa predado.

## Referencoj 
Kategorio:Petreloj
Kategorio:Procelarioformaj
Kategorio:Birdoj de Hispanio
Kategorio:Birdoj de Afriko
Kategorio:Birdoj de Atlantiko
Kategorio:Birdoj de Eŭropo
Provins

**Provins** []  estas franca komunumo kaj subprefektejo de la departemento Seine-et-Marne, en la regiono Francilio. Ĝi havis  loĝantojn en la jaro 2010.

La mezepoka urbocentro de Provins apartenas al la Monda heredaĵo de Unesko.

## Geografio 
eta|maldekstra|Ĉirkaŭmuro de Provins|altdekstre=1.4
Provins troviĝas en la oriento de la departemento Seine-et-Marne, proksimume  sudoriente de Parizo. La najbaraj komunumoj estas Mortery, Rouilly, Saint-Brice, Vulaines-lès-Provins, Sourdun, Poigny kaj Chalautre-la-Petite.

Provins havas stacidomon ''*, kiu ebligas iri al Parizo (linio Transilien P).

## Notoj kaj referencoj 
## Vidu ankaŭ 
* Arondismento de Provins
* Komunumoj de Seine-et-Marne

## Eksteraj ligiloj 
* Oficiala retejo
* Turismo en Provins
*  *(blogaĵo pri vizito en 2013)''


Kategorio:Komunumoj de Seine-et-Marne
Kategorio:Mondaj heredaĵoj en Francio
Kategorio:Subprefektejoj de Francio
Kategorio:Unesko
Baleara pufino

La **Baleara pufino** (*Puffinus mauretanicus*) estas mezgranda pufino nome marbirdo de la familio *Procelariedoj*.

## Taksonomio 
Ĝi estis dumlonge konsiderata subspecio de la Nordmara pufino; vidu ĉe la superspecio *Puffinus puffinus*; sekve de komenca disiĝo ĝi iĝis subspecio de la "Mediteranea pufino" (Sibley & Monroe 1990) dum preskaŭ dek pliaj jaroj, ĝis oni solvis, ke temas pri distinga specio, separata el la Mediteranea pufino (Wink *et al.* 1993, Heidrich *et al.* 1998, Sangster *et al.* 2002). Ĝi estas la lasta taksono de la komplekso *puffinus* kiu estis agnoskita kiel separata ento.

Ŝajne ĝi apartenas al grupo de specioj de Mediteraneo kaj apuda Atlantiko kiu inkludas la specion de la Mediteranea pufino (Austin 1996) kaj unu al tri prahistoriaj formortintaj taksonoj, nome la Kanaria kaj eble ankaŭ la Lafa pufino kaj nepriskribita formo de neklara distingeco el Menorko (Alcover 2001). La Kanaria pufino povus esti la plej proksima konata parenco de *P. mauretanicus*. La du vivantaj sitrpoj de Mediteraneo probable separiĝis antaŭ la fino de Plioceno, kiel indikita de molekulaj diferencoj kaj de la fosilio de Ibizo nome *Puffinus nestori* el fina Plioceno aŭ komenca Pleistoceno, kiu povus estis rekta praulo de la nuna specio (Heidrich *et al.* 1998

Ĝi estas sub akra minaco el disvolviĝo de feriejoj kaj turismejoj ĉe siaj reproduktejaj areoj, kaj ankaŭ el animaloj kiaj katoj kaj ratoj. La malkovro de Mediteranea pufino en la menorka kolonio sugestas ke ankaŭ hibridiĝo povus aldoni problemon (Genovart *et al.* 2005); la Baleara pufino estas konsiderata draste endanĝerita al formorto fare de IUCN. Ĵusaj modeloj ĉirkaŭkalkulis malpliiĝon de 7.4% jare kaj eventualan formorton por post 40.4 jaroj. Tio egalas al pliiĝanta malpliiĝo de pli ol 80% dum la venontaj tri generacioj (54 jaroj).

Tiu estas gregema specio, kiu povas esti vidata en grandaj nombroj el ŝipoj aŭ el teraj elstaraĵoj, ĉefe aŭtune.

Ĝi estas silentema mare, sed nokte ĉe la reproduktaj kolonioj ili elsendas raŭkajn ridecajn alvokojn, pli altatonaj kaj trenitaj ol tiuj de la Nordmara pufino.

Censoj faritaj dum postpariĝa migrado ĉe la Ĝibraltara Markolo en 2007-2010 permesis ĉirkaŭkalkuli la tutmondan populacion je ĉirkaŭ **25 000 ekzempleroj**, multe pli ol tio konata pri la reproduktaj kolonioj.

## Referencoj 
## Eksteraj ligiloj 
* BTO BirdFacts - Baleara pufino
* BirdLife Species Factsheet
* Flickr Field Guide Birds of the World Fotoj
* Oiseaux
* La Baleara pufino povas esti vidata sur tiu vojo en Majorko

Kategorio:Petreloj
Kategorio:Procelarioformaj
Kategorio:Birdoj de Hispanio
Kategorio:Birdoj de Afriko
Kategorio:Birdoj de Mediteraneo
Kategorio:Birdoj de Eŭropo
Kategorio:Birdoj de Pollando
Süddeutsche Zeitung

La **Süddeutsche Zeitung** (germane: "sudgermana gazeto") estas la plej granda superregiona ĉiutaga gazeto de Germanio: en la tri finaj monatoj de 2012 ĝi havis ĉiutage averaĝe 411 798 venditajn ekzemplerojn, la plej multaj el ili en abonoj. La gazeto ekde la jaro 1945 aperas en Munkeno. Ekde la 1990-aj jaroj ĝi aparte atentas pri kulturaj temoj.

Longe estis karikaturisto de la ĵurnalo Gábor Benedek.

Kategorio:Germanaj gazetoj
Kategorio:Germanlingvaj gazetoj
Kategorio:Munkeno
7842 Ishitsuka

'*7842 *Ishitsuka'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en honoro de *Mutsumi Ishitsuka'', kiu laboris en Peruo de 1957, farante koronografiajn observojn de Suno elde granda alto. En 1979 li konstruis la Kosman Observatorion kaj en 1988 establis novan koronografon tie, kiu estis detruita de grupo da gerilanoj. Li klopodis rekonstrui la observatorion kaj establis la Peruan Nacian Observatorion por instrui pri astronomio.Li donis sian nomon ankaŭ al la Perua-Japana Nacia Planetario.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1994
Jandio

eta|Vidaĵo de Strando Morro Jable

**Jandio** (respektive Jandia Duoninsulo, *Jandía* en la hispana [ĥandIa]) estas areo kaj duoninsulo kovranta la tutan sudokcidentan parton de la insulo Fuerteventura en Kanarioj, Hispanio, formanta la plej okcidentan kaj sudan pintojn de la insulo. Ĝi estas ĉefe montara kaj rokeca kaj havas malpli da vegetaĵaro ol kelkaj areoj de la insulo, inklude palmojn kaj iome da aliaj plantoj. La duoninsulo estas tute en la municipo Pájara. En la duoninsulo estas la plej alta monto de Fuerteventura nome **Pico de Jandía** aŭ Pico de la Zarza, 807 m alta. Jandía havas ankaŭ pinton en la sudokcidento nome **Punta de Jandía** kaj turismejon nome **Strando Jandía** same kiel futbalan teamon kaj Morro Jable en sudcentra parto.

La norda parto de la duoninsulo estas kvinkilometra istmo nome **Istmo de la Pared** (de la muro) kaj tio formas la plej mallarĝan parton de la insulo. La okcidenta marbordo havas iomajn el plej belaj kaj sablaj strandoj en Fuerteventura kaj tiuj estas uzataj ankaŭ de ondorajdistoj.

En la nordokcidenta marbordo, Jandía havas malgrandan vilaĝon de fiŝkaptistoj nome Cofete kaj poste Villa Winter estas ĉe la monto.

## Komunumoj 
* Cofete
* Morro Jable

## Eksteraj ligiloj 
* Morro Jable, informaro, mapo kaj fotoj 
* http://www.fuerteventura-infos.de/fuerteventura-report/jandia_report.htm
* Jandia  Jandia, informaro kaj fotoj
* Panorama foto de Jandia kaj Fuerteventura 

Kategorio:Fuerteventura
Kategorio:Geografio de Hispanio
Kategorio:Kanarioj
Lafa pufino

La **Lafa pufino** (*Puffinus olsoni*), aŭ **Olsona pufino**, estis specio de pufino nome birdospecio de la familio de Procelariedoj, kiu reproduktiĝis en Lanzarote kaj Fuerteventura en Kanarioj, Hispanio. Ĝi estas konata nur el restoj de fosilioj, kaj estis priskribita nur en 1990. Ĝi estis intermeza laŭgrando inter la Nordmara pufino kaj la Malgranda pufino. La restoj de tiu specio estas komunaj en lafejoj.

Ŝajne la specio survivis post la alveno de la unuaj setlantoj en Kanarioj nome guanĉoj, kaj iĝis formortinta post la alveno de eŭropaj setlantoj en la 15a jarcento. Oni supozas, ke la specio iĝis formortinta pro ĉaspremo kaj eble pro la alveno de enmetitaj specioj kiaj ratoj.

## Referencoj
*J. C. Rando, J. A. Alcover (2008) "Evidence for a second western Palaearctic seabird extinction during the last Millennium: the Lava Shearwater *Puffinus olsoni*" *Ibis* **150** (1), 188–192  doi 10.1111/j.1474-919X.2007.00741.x

Kategorio:Petreloj
Kategorio:Procelarioformaj
Kategorio:Birdoj de Hispanio
Kategorio:Birdoj de Afriko
Kategorio:Birdoj de Atlantiko
Kategorio:Birdoj de Eŭropo
7890 Yasuofukui

'*7890 *Yasuofukui'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en honoro de la japana radioastronomo *Yasuo Fukui*  profesoro en la Universitato de Nagojo. Li fakiĝis pri la  kaj la stela formiĝo. Li establis kaj estris la "Nanten": radioteleskopon en milimetra ondo de la Observatorio de Las Campanas en Ĉilio. Li ricevis la Oran Medalon *Vainu Bappu'' kaj aliajn premiojn.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1994
Aronio

**Aronio** (*Aronia*) estas genro el la familio de rozacoj (*Rosaceae*).

## Priskribo 
Aroniaj specioj estas somere verdaj arbustoj kun pintaj, frape vinoruĝaj vintraj burĝonoj. La unuopaj folioj estas elipsaj ĝis inverse ovoformaj, 2 ĝis 8&nbsp;cm longaj, plej ofte mallonge pintaj, malforte entranĉaĵe segitaj, supre havas sur la meza ripo nigroruĝajn haretojn kun brile ruĝa aŭtuna koloro.

En korimbaraj floraroj staras dek ĝis 20 floroj kune. La duseksaj, radiarsimetriaj, kvinnombraj floroj havas diametron de ĉirkaŭ 1&nbsp;cm. Ekzistas kvin sepaloj. La kvin libere starantaj petaloj estas blankaj aŭ pale rozaj. La plej ofte 20 purpuraj, harhavaj stamenoj estas sur sia bazo kunkreskintaj. La ruĝaj aŭ nigraj, pomoformaj fruktoj havas diametron de 5 ĝis 12&nbsp;mm.

## Scienca nomo 
La scienca nomo *Aronia* devenas el la greka vorto *αρωνια* (arōnía) „mespilo“, kiu apartenas al la vorto *αρια* (aría) „alizo“. Ĉi tiu nomo estis transprenata sur genron el norda Ameriko.

## Specioj 
Ĝi enhavas la sekvajn 3 speciojn:
* Felta aronio (*Aronia arbutifolia* (L.) Pers., Syn.: *Aronia arbutifolia* var. *brilliantissima* hort., *Crataegus pyrifolia* Lam., *Mespilus arbutifolia* L., *Photinia pyrifolia* (Lam.) K.R.Robertson & J.B.Phipps, *Pyrus arbutifolia* (L.) L. f., *Sorbus arbutifolia* (L.) Heynh.)
* Nigra aronio (*Aronia melanocarpa* (Micĥ.) Elliott, Syn.: *Aronia melanocarpa* Spach, *Aronia nigra* (Medik.) Dippel, *Aronia nigra* (Willd.) Koehne, *Hahnia arbutifolia* var. *nigra* Medik., *Mespilus arbutifolia* var. *melanocarpa* Micĥ., *Photinia melanocarpa* (Micĥ.) K.R.Robertson & J.B.Phipps, *Pyrus arbutifolia* var. *nigra* Willd., *Pyrus melanocarpa* (Micĥ.) Willd., *Pyrus nigra* (Willd.) Sarg.):
** *Aronia melanocarpa* var. *grandifolia* (Lindl.) Schneid.
** *Aronia melanocarpa* (Micĥ.) Elliott var. *melanocarpa*
* Prunfolia aronio (*Aronia x prunifolia*) (Marshall) Rehder (Syn.: *Crataegus prunifolia* (Marshall) Baumg., *Mespilus prunifolia* Marshall, *Photinia floribunda* (Lindl.) K.R.Robertson & J.B.Phipps, *Pyrus floribunda* Lindl.)

## Bildoj 

Dosiero:Aronia - Borlhon.jpg|Burĝonoj
Dosiero:Aronia-melanocarpa-Aron.JPG|Floroj kaj folioj
Dosiero:Aronia_melanocarpa02.jpg|Fruktoj
Dosiero:Aronia melanocarpa fruit.jpg|Fruktoj
Dosiero:Aronia melanocarpa HabitusFruitsLeaves BotGardBln0906a.JPG|Eksteraĵo, fruktoj kaj folioj
Dosiero:800px-Aronia melanocarpa.jpg|Fruktoj
Dosiero:Aroniabär - (Aronia melanocarpa) - Ystad-2021.jpg|eta|maldekstra|Aronio.

## Referencoj 
## Literaturo 
* Botanica, Bäume und Sträucher, Über 2000 Pflanzenporträts, ISBN 978-3-8331-4467-7, paĝo 105 

## Eksteraj ligiloj kaj noto 
* Artikolo ĉe GRIN  
* Artikolo pri la genro kun specioj 
* 

Kategorio:Rozacoj
(7843) 1994 YE1

**(7843) 1994 YE1** estas asteroido de la asteroida zono, malkovrita la  de la japanaj astronomoj Sejĝi Ueda kaj Hiroŝi Kaneda elde la observatorio de Kuŝiro en Hokajdo (Japanio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1994
La Panne. Coxyde - Oostduinkerke

***La Panne. Coxyde - Oostduinkerke*** estas esperantlingva gvidlibreto pri la flandraj urbetoj De Panne, Koksijde kaj Oostduinkerke. Aparte de ĝeneralaj informoj, ĝi precipe pritraktas la turisme interesan marbordon. Tiu dokumento estas eldonita okaze de la 15-a Kongreso de la iama Belga Ligo Esperantista en majo 1926.

## Kompleta teksto

Dosiero:1926 La Panne 1.jpg
Dosiero:1926 La Panne 2.jpg
Dosiero:1926 La Panne 3.jpg
Dosiero:1926 La Panne 4.jpg
Dosiero:1926 La Panne 5.jpg

## Vidu ankaŭ
*Esperanto-movado en Belgujo

## Eksteraj ligiloj
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo "Erfgoedbib" en *LibraryThing*

Kategorio:Turismo
Kategorio:Geografio de Flandrio
Kategorio:Iamaj Esperanto-asocioj
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de la FEL-biblioteko
Felta aronio

**Felta aronio** (*Aronia arbutifolia*) estas planto el la familio de rozacoj (*Rosaceae*).

## Priskribo 
Felta aronio estas arbusto, kiu atingas altecon de 1 ĝis 2 (3) m.

La ŝosoj estas rektaj kaj atingas grandecon ĝis 2 m.

### Folioj 
Mallarĝaj folioj estas ovalaj, elipsaj aŭ inverse ovoformaj, fajne segitaj kaj atingas longecon de 2 ĝis 8&nbsp;cm. Ilia malsupra flanko estas felte harhavaj, dum ke la supra flanko estas brila.

Ili aŭtuna koloro estas helruĝa.

### Floroj 
Ĝi floras de majo ĝis junio. La blankaj, malofte helrozaj floroj estas duseksaj kaj atingas diametron de ĉirkaŭ 1&nbsp;cm kaj ili staras 10-ope ĝis 20-ope en korimbaroj. Iliaj tigoj kaj sepaloj estas felte harhavaj. Anteroj estas ruĝaj.

La floroj estas polenataj de insektoj.

### Fruktoj kaj semoj 
La fruktoj estas helruĝaj, berecaj pomofruktoj kaj atingas diametron ĝis 7&nbsp;mm. La fruktoj estas manĝeblaj, sed nur malmulte bongustaj.

La semoj maturiĝas de oktobro ĝis decembro.

## Habitato 
La planto estas nepostulema kaj frostrezista.

## Disvastiĝo 
Ĝi devenas el nordorienta Ameriko.

## Fontoj 
* Botanica, Bäume und Sträucher, Über 2000 Pflanzenporträts, ISBN 978-3-8331-4467-7, paĝo 105 
* Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, paĝo 166 

## Eksteraj ligiloj kaj noto 
* Priskribo ĉe GRIN  
* Priskribo ĉe Plants for a future  
* 

Kategorio:Rozacoj
Prunfolia aronio

**Prunfolia aronio** (*Aronia x prunifolia*) estas planto el la familio de rozacoj.

Ĝi estas hibrido el felta aronio (*A. arbutifolia*) kaj nigra aronio (*A. melanocarpa*).

## Priskribo 
Prunfolia aronio estas rekta arbusto, kiu atingas altecon ĝis 4 m.

Ŝanĝe starantaj folioj estas inverse ovoformaj ĝis malvaste-elipsaj kaj atingas longecon de 6 ĝis 10 cm. Ilia rando estas segita. Ili estas sur la malsupra flanko dense harhavaj.

Ĝi floras en majo. La blankaj floroj estas duseksaj kaj staras en malkompaktaj dikotomaj cumoj.

La pomofruktoj estas purpuraj aŭ purpurnigraj. Ili atingas diametron de 8 ĝis 10 mm kaj longe restas sur la arbo.

## Habitato 
## Disvastiĝo 
## Uzado 
## Fontoj 
* 

## Eksteraj ligiloj kaj noto 
* Artikolo ĉe GRIN  
* Artikolo ĉe baumkunde.de 
* Artikolo pri la genro  
* 

Kategorio:Rozacoj
Cozzo (apartigilo)

**Cozzo** estas la nomo de la sekvantaj lokoj:
* **Cozzo** estas komunumo de la Provinco Pavia en la regiono Lombardio en Italio.
* **Cozzo (Valcolla)** estas vilaĝo de la komunumo Valcolla de la Distrikto Lugano en Kantono Tiĉino en Svislando.
Valcolla

**Valcolla** estas komunumo de la Komunumaro Sonvico kaj la Distrikto Lugano en Kantono Tiĉino, Svislando. Ĝi havis 629 loĝantojn je la 31-a de decembro 2011.

## Geografio 
Valcolla situas proksimume 10 kilometrojn norde de la komunumo Lugano en la Valo de Colla. En nordoriento de la komunumo situas la Monto Gazzirolo, kiu kun alteco de 2116 m s.m. estas la plej alta punkto de la komunumo. La komunumo konsistas el la frakcioj Colla, Cozzo, Curtina, Insone, Maglio di Colla, Molino, Piandera, Scareglia kaj Signôra.

La teritorio de la komunumo etendiĝas sur areo de 11,34 km², de kiuj 55,7% estas kovritaj de arbaro, 23,9% servas por agrikulturo kaj 4,0% por setlado.

## Najbaraj komunumoj 
La komunumo Valcolla limas en nordo al eksklavo de Ponte Capriasca, en nordoriento al Cavargna (CO, Italio), en oriento al Bogno, en sudoriento al Certara, en sudo al Cimadera, en sudsudokcidento al Sonvico, en sudokcidento kaj en nordokcidento al Capriasca, kaj en okcidento al interkomuna teritorio Capriasca-Valcolla.

## Trafiko 
Valcolla situas flanke de la gravaj trafikvojoj. Ĝi atingeblas pere de flankaj vojoj de sudo. La plej proksima alveturejo al la svisa aŭtovojo A2 estas Lugano-Nordo, kiu situas proksimume 15 kilometrojn sudokcidente de la komunumo. Pere de buslinio al Lugano la komunumo estas konektita al la publika transportreto.

## Historio 
La komunumo Valcolla estis fondita el la jaro 1956. Ĝi estiĝis pere de kunigo de de la ĝis tiam aŭtonomaj komunumoj Colla, Insone, Piandera, Scareglia kaj Signôra.
La unua dokumenta mencio de Colla datiĝas el la jaro 1264 kiel *Colla*. La Valo de Colla dum mezepoko apartenis al la Korto de Sonvico. Sub la regado de la Svisa Ĵurkomunumo la valo apartenis al la Voktejo Lugano. Por 2013 ekzistas projekto de kunigo kun la najbaraj komunumo kaj la urbo Lugano.

## Notoj kaj referencoj 
## Eksteraj ligiloj 
* Oficiala retejo de la komunumo Valcolla
7846 Setvák

'*7846 *Setvák'''* estas asteroido de la asteroida zono, malkovrita la  de la ĉeĥa astronomo Miloš Tichý elde la Observatorio Kleť, apud České Budějovice en Ĉeĥa Respubliko.

## Nomo 
Ĝi estis nomita en honoro de la ĉeĥa meteologo *Martin Setvák*, estro de la departemento satelito de la Ĉeĥa Hidrometeologia Instituto en Prago, okaze de lia 40-a naskiĝtago, la . Li profesie ĉefa interesiĝas pri la konvektaj ŝtormoj, sed lia long-tempa ŝatokupo estas la astrofotografio. Tiu asteroido ankaŭ honoras lian edzinon *Stána Setváková'', aninon de la direktoraro de la Planetario de Prago.

## Notoj kaj referencoj 
## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Miloš Tichý
Kategorio:Astronomiaj objektoj malkovritaj en 1996
Fine Gael

***Fine Gael*** (prononco ; signifo en la irlanda: *Familio de Gaeloj* aŭ *Familio de Irlandanoj*) estas politika partio en Irlando. Ĝi fondiĝis la 3-an de septembro 1933. La nuna estro estas Enda Kenny, kiu ekde marto 2011 estas la *Taoiseach*, la ĉefministro de Irlando. Ekde tiu tempo la partio estas la plej forta de Irlando.

## Gravuloj 
* Phil Hogan

Kategorio:Politikaj partioj de Irlando
Kategorio:Konservativaj partioj
Kategorio:Politikaj partioj fonditaj en 1933
James Henry Fleming

**James Henry FLEMING** (naskiĝis en Toronto la , mortis la ) estis kanada ornitologo. Lia patro estis skota, kaj 60-jaraĝa kiam James naskiĝis. J. H. Fleming interesiĝis pri birdoj 12-jaraĝa. Li iĝis membro de la Reĝa Kanada Instituto 16-jaraĝa. En 1916 li iĝis membro de American Ornithologists' Union (AOU) kaj 21-jaraĝa estis jam asocia membro. Li poste iĝis ties prezidanto el 1932 al 1935. La Nacia Muzeo de Kanado faris lin honora zorganto pri ornitologio en 1913. Li estis elektita britimperia membro de la Brita Ornitologia Unio; koresponda membro de la Zoologia Societo de Londono; kaj Eksterlanda Honora Membro de la *Societé Ornithologique et Mammalogique de France*.

Li iĝis honora (sed aktiva) membro de Brodie Club; Honora Membro de Toronto Ornithological Club; Honora Vic-Prezidanto de Toronto Field Naturalists' Club; kaj en 1927 Honora Zorganto de *Royal Ontario Museum of Zoology*. Tra sia vivo li amasigis vastan kolekton de specimenoj, nombre ĉirkaŭ 32 000 kaj grandan ornitologian bibliotekon konsideratan unu el plej grandaj kaj plej reprezentaj privataj kolektoj tiuepoke. Tiu priserĉa kolekto iris al *The Royal Ontario Museum* post la morto de Fleming.

## Referencoj 
Kategorio:Kanadaj ornitologoj
Dominic Louis Serventy

D-ro **Dominic Louis SERVENTY** (naskiĝis la , mortis la ) estis elstara ornitologo de kun bazo en Perto, Aŭstralio. Li naskiĝis el patroj de kroata deveno ĉe Brown Hill, studis ĉe la Universitato de Okcidenta Aŭstralio kaj ĉe la Universitato de Kembriĝo. Li iĝis prezidanto de *Royal Australasian Ornithologists Union* (RAOU) 1947-1949. Helpis al la komenca organizado de la ekspedicioj de Harold Hall je la konto de la Brita Muzeo pri aŭstralia ornitologio dum la 1960-aj jaroj, kaj eĉ partoprenis en la tria (1965) ekspedicio.

Li estis kunaŭtoro (kun H. M. Whittell) de *Birds of Western Australia*, (publikigita en kvin eldonoj inter 1948 kaj 1976), kaj (kun John Warham kaj sia frato Vincent Serventy, populara natursciencisto) de *The Handbook of Australian Sea-birds* (1971). Li ricevis premiojn, ekzemple de RAOU.

## Notoj 
Kategorio:Aŭstraliaj ornitologoj
Briana pufino

La **Briana pufino** (*Puffinus bryani*) estas specio de pufino nome birdospecio de la marbirda familio de Procelariedoj, kiu povas loĝi ĉe Havajo. Ĝi estas la plej malgranda specio de pufino kaj estas nigrablanka kun bluecgriza beko kaj bluaj tarsoj. Unuafoje kolektita en 1963 kaj supozita Malgranda pufino (*Puffinus assimilis*) oni determinis uzinte analizojn per DNA ke ĝi estas distinga nur en 2011. Ĝi estas rara kaj eble minacata kaj estas malmulta informaro pri ties reproduktejaj kaj nereproduktejaj teritorioj. Ĝi nomiĝas laŭ Edwin Horace Bryan Jr. iama zorganto de la Muzeo Bernice P. Bishop ĉe Honolulu.

La 7an de februaro 2012, analizoj per DNA sur 6 specimenoj troviĝintaj en Ogasavaroj kaj vivintaj kaj mortintaj inter 1997 kaj 2011 determinis, ke ankaŭ ili estas Brianaj pufinoj. Oni supozas, ke la Briana pufino ankoraŭ survivas en neloĝataj insuloj.

## Referencoj 
## Eksteraj ligiloj 
* Press release 

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Oceanio
Kategorio:Birdoj de Pacifiko
Heinrota pufino

**Heinrota pufino** (*Puffinus heinrothi*) estas malmulte konata marbirdo de la familio de Procelariedoj. Probable proksima parenco de la Malgranda pufino aŭ de la Makulpufino (kun kiu ĝi estas foje konsiderata samspecia), ĝi distingiĝas pro longa kaj svelta beko kaj brunnuancaj subaj partoj.

Tiu specio estas limigita al maroj ĉe la Bismarkoj kaj nordaj Salomonoj. La reproduktejaj lokoj de la specio ne estis ankoraŭ trovitaj, kvankam registroj de individuoj (inklude ĵus elnestiĝintaj idoj) en Bougainville kaj Kolombangara forte sugestas, ke ili reproduktiĝas tie, eble alte en la montoj (dedukte el la reprodukta kutimaro de la proksimaj parencoj). Estas malmulta informaro pri la specio kaj estas necerta ĉu ĝi estas minacata aŭ malpliiĝanta.

## Referencoj 
BirdLife International (2006) Species factsheet: Puffinus heinrothi . Elŝutita el http://www.birdlife.org la 26/7/2006

## Eksteraj ligiloj 
* BirdLife Species Factsheet.

Kategorio:Petreloj
Kategorio:Procelarioformaj
Kategorio:Birdoj de Oceanio
Kategorio:Birdoj de Pacifiko
Nigra aronio

**Nigra aronio** (*Aronia melanocarpa*) estas planto el la familio de rozacoj (*Rosaceae*).
eta|Fruktoj

## Priskribo 
La planto estas arbusto, kiu atingas altecon de 1 ĝis 2 m kaj estas al felta aronio *Aronia arbutifolia* ĉe la foliaro kaj floroj tre simila, ĉe kio la komencaj haretoj baldaŭ malaperas. La foliaro malpli brilas.

### Floroj 
Ĝi floras de majo ĝis junio (de julio ĝis aŭgusto). La floroj estas duseksaj.

La floroj estas polenataj de insektoj.

### Fruktoj kaj semoj 
Maturaj beroj estas nigraj kaj brilaj. Ili baldaŭ defalas post la maturiĝo en aŭtuno. La fruktoj gustas acerbe dolĉe.

Semoj maturiĝas de oktobro ĝis decembro.

## Disvastiĝo 
La planto estas hejma en nordorienta Usono.

## Kulturaj formoj 
Konataj kulturaj formoj estas *Nero* kaj *Viking*.

## Uzado 
La fruktoj estas uzataj por la produktado de ĵeleo, marmeladoj, sukoj, vino kaj likvoro.

## Scienca nomo 
La unua parto de la scienca nomo *Arónia* devenas el la greka vorto *αρωνια* (arōnía) „mespilo“, kiu apartenas al la vorto *αρια* (aría) „alizo“. Ĉi tiu nomo estis transprenata sur genron el norda Ameriko.

La dua parto de la scienca nomo *melanocarpa* (maskle *melanocárpus*) „nigrafrukta“ devenas de la greka vorto *μελαγκαρπος* (melágkarpos), kiu apartenas al la du vortoj *μελας* (mélas) „nigra“ kaj *καρπος* (karpós) „frukto“.

## Referencoj 
## Fontoj 
* Botanica, Bäume und Sträucher, Über 2000 Pflanzenporträts, ISBN 978-3-8331-4467-7, paĝo 105 
* Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, paĝo 166 

## Eksteraj ligiloj kaj noto 
* Artikolo ĉe GRIN  
* Artikolo ĉe Plants for a future 
* Artikolo ĉe *apfelbeere.org* 
* 

Kategorio:Rozacoj
Kategorio:Fruktoj
Jenő Adorján (violonisto)

**Jenő ADORJÁN** [adorja:n] estis hungara violonisto, komponisto, koncertmajstro. Li naskiĝis en Nagykároly (Hungara reĝlando) la 24-an de marto 1874 kaj mortis en Gödöllő (Hungara reĝlando) la 18-an de septembro 1903. 

## Kariero
Jenő Adorján lernis violonadon de Joseph Joachim kaj Jenő Hubay. Li laboris en Parizo, Lübeck, en operejo kaj urba orkestro kiel koncertmajstro de Düsseldorf.

## Fonto
* Hungara vikipedio

Kategorio:Hungaraj violonistoj
Kategorio:Hungaraj klasikaj komponistoj
Kategorio:Hungaraj koncertmajstroj
Tibor Erdős

**Tibor ERDŐS** [erdOŝ], laŭ hungarlingve kutima nomordo **Erdős Tibor** estis hungara ekonomikisto, profesoro, membro de Hungara Scienca Akademio (1993).

Tibor Erdős http://mta.hu/koztestuleti_tagok?PersonId=19005 naskiĝis la  1928 en Budapeŝto, li mortis la 6-an de septembro 2022.

## Biografio 
Tibor Erdős frekventis universitaton en Budapeŝto inter 1948-1952, poste li ekinstruis samloke en la universitato. En 1972 li doktoriĝis. En 1975 li ekhavis postenon en ekonomia filio de MTA, kie li ĉefe okupiĝis pri inflacio. En 1998 li emeritiĝis, sed li estis konsiliano de Hungara Nacia Banko inter 1992-2000. Li ricevis diversajn premiojn inter 1978-2010.

## Verkaro (elekto) 
**Gazdasági növekedés a fejlett tőkésországokban* (Ekonomia evoluo en la kapitalismo) (1972)
**Growth Rate and Growth Path* (1989)
**Infláció* (1998)
**Növekedési potenciál és gazdaságpolitika* (2006)

## Fontoj 
* biografio kun foto

 
Kategorio:Hungaraj ekonomikistoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
János Érdy

**János ÉRDY** [jAnoŝ Erdi], laŭ hungarlingve kutima nomordo **Érdy János** estis hungara juristo, arkeologo, pastro, membro ordinara de Hungara Scienca Akademio (1832).

János Érdy http://mek.oszk.hu/03600/03630/html/e/e04846.htm naskiĝis la  1796 en Szob. Li mortis la  1871 en Pest (urbo).

## Biografio 
János Érdy frekventis gimnaziojn en Vác kaj Esztergom, poste li aliĝis al benediktanoj en Nagyszombat (nuntempa Trnava en Slovakio). En 1818 li forlasis la benediktanojn kaj li studis en Jura Akademio (Győr). En 1821 en urbo Pest li iĝis unue notario poste advokato. En 1840 li ekhavis postenon pri medalokolektaĵo de MTA, post 6 jaroj li faris la samon en Hungara Nacia Muzeo. En 1846 li edziĝis, en 1869 li emeritiĝis.

## Verkaro (elekto) 
* *Propositiones ex universo jure nec non scientiis politico-cameralibus* (1821)
* *Magyar pénztudományi ritkaság* (1841)
* *A boszna és szerb régi érmek* (1857)
* *Székesfehérvár érem-emlékei* (Medaloj de Székesfehérvár) (1867)

## Memorigiloj 
* memormedalo fondita en 1998
* biblioteko en Szob prenis la nomon "Érdy János"
* memortabulo pri János Érdy fare de Gyula Gulyás

## Fontoj 
* biografio hungare

Kategorio:Hungaraj juristoj
Kategorio:Hungaraj arkeologoj
Kategorio:Hungaraj akademianoj
Kategorio:Hungaraj numismatikistoj
Kolombangara

[eta|280px|Kolombangara el spaco (falsa koloraro). [Monto Veve estas klare videbla.]]
eta|230px|Novgeorgia Insularo kun Kolombangara centrelive.

**Kolombangara** (foje literumita *Kulambangara* kaj Kolombangaro en Esperanto) estas insulo de la arkipelago Novgeorgia Insularo de la Salomonoj en sudokcidenta Pacifika Oceano. La nomo estas el loka lingvo, iela traduko estus "Sinjoro Akvo" rilate al proksimume 80 riveroj kaj rojoj fluantaj trae.

## Geografio 
Ĝi estas preskaŭ perfekte rondoforma kaj ĉirkaŭ 15 km longa, nome stratovulkano kiu atingas alton de 1770 m ĉe Monto Veve. La insulo formas parton de la suda limo de la Novgeorgia Markolo; nordokcidente la Golfo Vella separas ĝin el Vella Lavella kaj Gizo, dum sudoriente Novgeorgio kuŝas tra la Golfo Kula. Okcidente-sudokcidente de Kolombangara estas la insulo Ghizo, kie estas la okcidenta provinca ĉefurbo nome Gizo.

Kolombangara estas tre arbara, kun malmultaj loĝantoj. Kolombangara havas du elstarajn setlejojn, nome Ringgi kaj Mongga, la unua pli granda. Plej grava industrio en la insulo estas lignoproduktado, ĉefe ĉe Poitete.

## Vidu ankaŭ 
* Batalo de Kolombangara

## Eksteraj ligiloj 
* Pacificwrecks: Kolombangara, milita historio

Kategorio:Salomonoj
László Székely (ĵurnalisto)

**László SZÉKELY** [se:kej] estas rumania hungara ĵurnalisto, fakverkisto pri sporto. Li naskiĝis en Braŝovo la 3-an de majo 1935. 
## Kariero
László Székely finis siajn superajn studojn en Moskvo en Instituto de Internaciaj Rilatoj (1959). Inter 1959–66 li laboris en la ministerio pri eksteraj aferoj de Rumanio, dume en 1960–62 li estis presataŝeo kaj rusa-angla interpretisto en la ambasadejo de Rumanio en Moskvo. Inter 1966–89 li estis eksterpolitika redaktoro de gazeto *Előre*. De 1990 li estis vicĉefredaktoro, redakcikomitatano ĝis sia pensiuliĝo (1995). 
## Fonto
*Romániai magyar irodalmi lexikon 

Kategorio:Rumanujaj hungaraj ĵurnalistoj
Kategorio:Rumanujaj hungaraj redaktoroj
Elemér Zágoni

**Elemér ZÁGONI** [za:goni] estas rumania hungara apotekisto. Li naskiĝis en Csíkkarcfalva la 24-an de septembro 1941. 
## Kariero
Elemér Zágoni akiris inter 1959–62 en Târgu Mureș apoteksistantan diplomon, en 1968 en OGYI de Târgu Mureș diplomon de apotekisto, li doktoriĝis en 1980. De 1962 ĝis 1987 li estis apotekisto en sia naskiĝvilaĝo, inter 1987–91 ĉefapotekisto en Miercurea Ciuc. De 1992 li gvidas sian propran apotekon Arthemis. 
## Libro
**A fekete ribiszke* (Csíkszereda 2005). 
## Fonto
*Romániai magyar irodalmi lexikon 

Kategorio:Rumanujaj hungaraj apotekistoj
Round Rock (Teksaso)

**Round Rock** estas grandurbo en Usono, en subŝtato Teksaso, parte en Kantono Travis, parte en Kantono Williamson. Ĝi apartenas al urbaro de Aŭstino kiel antaŭurbo.
eta|dekstre|Situo de Round Rock en Teksaso

## Bazaj informoj 
* Areo: 68&nbsp;km²
* Loĝantaro: 104.664 (en 2011)
* Supermara alteco: 224 m
* Horzono: UTC-6h (en somero UTC-5h)
* Poŝtkodoj: 78664-78665, 78680-78683
* Telefonkodo: 512

## Geografio 
eta|dekstre|Muzeo en Round Rock
eta|dekstre|Biblioteko en Round Rock
Round Rock situas en la suda landparto de Usono, en la meza parto de la subŝtato. Aŭstino troviĝas 27 km.

## Historio 
Round Rock estas loko de homloĝloko ekde almenaŭ 9,200 a.K. Antaŭ eŭropanoj indianoj vivis tie. La alvenintaj britoj nomis tiun lokon "Double File Trail". En 1851 malgranda komunumo estis formita, kiun la poŝtistoj nomis "Broseca". La nuna nomo uziĝas ekde 1854. En la unua duono de la 20-a jarcento riĉaĵo de la regiono venis de la kotonoj. De la 1990-aj jaroj la urbo iĝis ĉefe dormĉambra komunumo de Aŭstino.

## Klimato 
Round Rock situas en subtropika klimato. La temperaturo averaĝe varias inter 15-26 °C. La varmo kulminas en septembro rekorde 44 °C, la malvarmo kulminas en januaro rekorde -19 °C. Jare pluvas po 871 mm, en ĉiuj monatoj pluvas. La pluvo kulminas en majo kaj malkulminas en julio.

## Vidindaĵoj 
* muzeo
* malnova urboparto

## Ĝemelurbo 
 Adelaide, Aŭstralio

## Fontoj 
* Képes Világatlasz ISBN 963 8475 38 2
* Tiu ĉi artikolo tradukiĝis helpe de WikiTrans, estis prenitaj nur tiuj frazpartoj, kiuj estis sencohavaj el anglalingva Vikipedio

Kategorio:Urboj de Teksaso
7847 Mattiaorsi

'*7847 *Mattiaorsi'''* estas asteroido de la asteroida zono, malkovrita la  de la italaj geastronomoj Maura Tombelli kaj Ulisse Munari elde la stacio Cima Ekar de la observatorio de Asiago, apud Asiago en Veneto (Italio).

## Nomo 
Ĝi estis nomita en honoro de *Mattia Orsi'', nevo de la itala astronomo Giuseppe Forti de la Observatorio de Arcetri.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Maura Tombelli
Kategorio:Malkovrita de Ulisse Munari
Kategorio:Astronomiaj objektoj malkovritaj en 1996
Preĝejo Hadriano la 3-a (Zalaapáti)

**Preĝejo kaj abatejo de Hadriano la 3-a kaj Sanktaj Gardanĝeloj** estas romkatolika historia monumento en Hungario, en vilaĝo Zalaapáti.

## Preĝejo 
Tiu ĉi vilaĝo jam havis kirkon jam dum la mezepoko, kiun la turkoj okupis en 1568. La nun videbla preĝejo konstruiĝis inter 1777-1781. La unua orgeno ekfunkciis en 1782, la dua en 1934.

En mezo de la fasado situas la turo, sube estas la enirejo. Post la turo navo etendiĝas. Interne post la enirejo galerio situas. La freskoj estis pentritaj parte dekomence, parte en 1906. La ĉefaltara bildo prezentas Ĉieliron de Sankta Maria, la flankaltaraj bildoj prezentas Sanktan Jozefon kaj Sanktan Benedikton.

## Abatejo 
La abatejo konstruiĝis inter 1753-1757. Ĝi bruldetruiĝis en 1774, poste ĝi rekonstruiĝis en la 1780-aj jaroj. En 1902 renovigo kaj trakonstruo okazis.

La unuetaĝa abatejo formas U-formon kaj aliĝas al la preĝejo, tiel la 2 konstruaĵoj kune formas kvadraton. Meze estas korto. Murpentraĵoj estas videblaj en kelke da ĉambroj, ili pentriĝis en 1809.

Kermeso okazas en la unua dimanĉo de septembro.

## Fontoj 
* hungare
* hungare
* hungare

Kategorio:Preĝejoj sub patroneco de Hadriano la 3-a
Kategorio:Preĝejoj sub patroneco de Gardanĝeloj
Zalaapati
7848 Bernasconi

'*7848 *Bernasconi'''* estas asteroido de la asteroida zono, malkovrita la  de la italaj astronomoj Marco Cavagna kaj Augusto Testa elde la Observatorio de Sormano en Lombardujo (Italio).

## Nomo 
Ĝi estas nomita en memoro de la fratoj Giovanni Bernasconi (1901–1965) kaj Angelo Bernasconi (1911–1990), famaj Italaj amatoraj astronomoj. Giovanni estis kunmalkovrinto de la kometoj C/1941 K1 (kvankam lia malkovro estis ne registrita pro malfruo en la komuniko pro la dua mondmilito), C/1942 C1 kaj C/1948 L1. Angelo disvolvis metodon por determini la realajn formon kaj orientiĝon de la . Ambaŭ fratoj estis aktivaj observantoj de kometoj, meteoroj kaj . En 1965 ili establis en Saronno klubon de amatoraj astronomoj ; nun nomata " *Gruppo Astrofili Giovanni e Angelo Bernasconi'' ".

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Augusto Testa
Kategorio:Malkovrita de Marco Cavagna
Kategorio:Astronomiaj objektoj malkovritaj en 1996
Orsolya Kirkósa

**Orsolya KIRKÓSA**  (naskiĝis en Kluĵo la 31-an de majo 1974) estas hungara operkantistino (soprano). Ŝi
akiris diplomon en la Muzika Ĉeflernejo Gh. Dima de Kluĵo en 1999. De 2000 ŝi vivis en Hungario kaj de 2007 ŝi vivas en Nederlando.

## Eksteraj ligiloj 
* youtube.com

## Referencoj 
Kategorio:Hungaraj operkantistoj
Kategorio:Rumanujaj hungaraj operkantistoj
Kuriamurioj

eta|250ra|Mapo de la insuloj Ĥuria Muria.
La insuloj **Kuriamurioj**, internacie kutimas variaĵoj de la nomigo **Ĥuria Muria** aŭ **Kuria Muria** (en araba جزر خوريا موريا; laŭlitere Ĵaza'ir Ĥuria Muria aŭ Kuria Muria, Jazā'ir Khurīyā Murīyā aŭ Khūryān Mūryān) estas grupo de kvin insuloj en la Araba Maro, je 40 km ĉe la suda marbordo de la Sultanlando de Omano. La insuloj formas parton de la distrikto Ŝalim kaj Halanijat en la gubernio Dofar. La teritorio ampleksas entute areon de 82 kvadrataj kilometroj, daŭre loĝantoj ne vivas tie.

maldekstra|eta|200ra|
## Historio 
Antikve tiuj insuloj estis nomataj insuloj *Zenobiu* aŭ *Zenobiiu* (en greka Ζηνοβίου νησία; en latina Zenobii Insulae) aŭ *Doliĥe* (en greka Δολίχη). La insuloj estis menciitaj de kelkaj fruaj verkistoj kiaj Ptolemeo (vi. 7. § 47) kiu nombris ilin sep malgrandaj insuloj kuŝantaj ĉe la Golfo Ĥuria Muria (en greka Σαχαλίτης κόλπος [Saĥalites kolpos]; en latina Sinus Sachalites [Saĥalites]), ĉe la enirejo de la "Persa Golfo" (plej verŝajne la moderna Golfo de Adeno).

## Notoj 
Kategorio:Geografio de Omano
Félix Louis L'Herminier

'''Félix Louis L'Herminier''' (18a Majo, 1779 – 25a Oktobro, 1833) estis franca apotekisto kaj naturalisto naskiĝinta en Parizo. Lia filo, Ferdinand Joseph L'Herminier (1802 – 1866), estis botanikisto kaj zoologo.

Li studis kemion kaj naturhistorion en Parizo, kaj en 1798 li veturis al Gvadelupo, kie li restis nombrajn jarojn studante la flaŭron kaj la faŭnon de la insulo.

Li publikis kelkajn verkojn pri ornitologio, include traktaĵon pri la rolo kaj funkcio de la sternumo en birdoj, titolita ''Recherches sur l'appareil sternal des oiseaux, considéré sous le double rapport de l'ostéologie et la myologie, suivies d'un essai sur la distribution de cette classe de vertébrés*, (1827).

Estas kelkaj zoologiaj specioj nomitaj laŭ li, kiaj la Gvadelupa melanerpo (*Melanerpes herminieri*), la Martinika buklovostulo (*Leiocephalus herminieri*), kaj la Makulpufino (*Puffinus lherminieri*).

## Referencoj 
* *Tiu artikolo estas bazata sur la angla traduko el la Franca Vikipedio.''

Kategorio:Francaj ornitologoj
Kategorio:Francaj zoologoj
Kategorio:Naskiĝintoj en Parizo
Kategorio:Botanikistoj
7849 Janjosefrič

'*7849 *Janjosefrič'''* estas asteroido de la asteroida zono, malkovrita la  de la ĉeĥaj geastronomoj Lenka Kotková kaj Petr Pravec elde la Observatorio de Ondřejov, ĉirkaŭ 35&nbsp;km sud-oriente de Prago.

## Nomo 
Ĝi estis nomita en memoro de ambaŭ fratoj *Jan Frič'' (1863–1897) kaj Josef Frič (1861–1945), fondintoj de la Observatorio de Ondřejov. La , unu jaro post la subita morto de Jan, Josef komencis realigi ilian komunan ideon de establi astronomian institucion. Li aĉetis la terenon, kaj li prenis la nomon "Jan" kiel sian duan nomon. La observatorio multe grandiĝis dum la 20-a jarcento kaj iĝis internacie fama. En Ondřejov, Josef Jan Frič, kune kun František Nušl, malkovris nenormalan efikon de refrakto kaj disvolvis astrogeodeziajn instrumentojn, kiel tiu konata kiel la "ĉirkaŭzenita aparato de Nušl-Frič " por la determino de la geografiaj koordinatoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Lenka Kotková
Kategorio:Malkovrita de Petr Pravec
Kategorio:Astronomiaj objektoj malkovritaj en 1996
7897 Bohuška

'*7897 *Bohuška'''* estas asteroido de la asteroida zono, malkovrita la  de la ĉeĥa astronomino Lenka Kotková elde la Observatorio de Ondřejov, ĉirkaŭ 35&nbsp;km sud-oriente de Prago.

## Nomo 
Ĝi estis nomita en honoro de la patrino de la malkovrintino *Bohumila Šarounová'', en kora dankon por ŝia toleremo kaj apogo al la vivo kaj la laboro de la malkovrintino. Tiu asteroido estis malkovrita je la naskodato de Bohumila.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Lenka Kotková
Kategorio:Astronomiaj objektoj malkovritaj en 1995
Bojda pufino

eta|La ovon.
**Bojda pufino** (*Puffinus boydi*), konata ankaŭ kiel **Kaboverda malgranda pufino**, estas malgranda pufino nome marbirdo de la familio de Procelariedoj, kiu reproduktiĝas en la insularo Kaboverdo de la Atlantika Oceano je 570&nbsp;km ĉe la marbordo de Okcidenta Afriko. La epiteto rememoras la britan ornitologon Arnold Boyd.

## Taksonomio 
La Bojda pufino estas foje konsiderata subspecio de ĉu la Malgranda pufino, de la Aŭdubona pufino aŭ de la Makaronezia pufino. Ĝi aperis ankaŭ kiel sinonimo de la formortinta *Puffinus parvus* de Bermudo.

## Referencoj 
* 
*  

Kategorio:Petreloj
Kategorio:Procelarioformaj
Kategorio:Birdoj de Atlantiko
Kategorio:Birdoj de Afriko
Kategorio:Birdoj de Eŭropo
Arnold Boyd

**Arnold Whitworth Boyd**, membro de la FZS kaj de la FRES (1885–1959) estis ornitologo kaj naturalisto el Cheshire, Anglio.

Li estis dumlonge kontribuanto de *The Guardian* ĉefe post la morto de Thomas Coward en 1933. En 1950, li reviviziis la verkon de Coward nome *The Birds of the British Isles and their Eggs* por nova eldono.

Boyd estis onklo de James Fisher, kiu ĝis ankaŭ elstara ornitologo, ĵurnalisto kaj verkisto pri natura historio. Post la morto de Fisher, multaj el la taglibroj de Boyd kaj aliaj dokumentoj estis akiritaj de la Liverpula Muzeo.

## Bibliografio 
* 
* 

### Artikoloj 
* 

## Referencoj 
* Biography of Thomas Coward
* Folkplay

Kategorio:Anglaj natursciencistoj
Kategorio:Anglaj ornitologoj
Kategorio:Entomologoj
Kategorio:Zoological Society of London
Kategorio:Cheshire
Reconquista (Argentino)

**Reconquista** [rekonkIsta] (Rekonkero) estas urbo de Argentino. Ĝi estas la plej loĝata urbo de la provinco Santa Fe, , en la norda centra parto de la lando. Laŭ la finaj rezultoj de novembro 2023 pri la censo de 2022, Reconquista tiam havis  loĝantojn. Ili vivas sur areo de  kvadrataj kilometroj, kio rezultigas loĝdenson de  loĝantoj/km².

La urbo situas apud la rivero Paraná, 800 km nordokcidente de Bonaero (la argentina ĉefurbo), al kiu ĝi ligiĝas per moderna aŭtoŝoseo.

* **Koordinatoj:** 

## Gravuloj 
* Gabriel Batistuta

## Referencoj 
## Eksteraj ligiloj 
*  ()
* http://www.reconquistahoy.com (informo en la hispana)

eta|maldekstra|330ra|

Kategorio:Urboj de Argentino
Kategorio:Provinco Santa Fe
Belorusa landvojo M1

La **Belorusa landvojo M1** estas parte senpaga landvojo, kiu trairas latitude tra centro de Belorusio. Ĝi estas parto de la eŭropa ŝoseo .

## Trairejo de M1 
La vojo estas kontinuo de la Pola aŭtovojo A2. Ĝi komenciĝas ĉe landlimo kun Pollando en Kozloviche kaj iras tra Brest, Minsk, kaj Orsha ĝis pola landlimo kun Rusio.

## Notoj 
Kategorio:?
Gustav Adolph Kietz

**Gustav Adolph Kietz** (naskiĝinta la 26-an de marto 1824 en Lepsiko; mortinta la 24-an de junio 1908 en Dresdeno) estis germana skulptisto.

## Vivo 
Kietz studis ekde 1841 ĉe la Akademio de Dresdeno kiel plej grava lernanto kaj helpanto de Ernst Rietschel. Li kunlaboris je la realigo de ties ĉefverkoj (statuo de Lessing kaj brunsviga kvadrigo). En 1861 li kreis kiel unuan memstaran verkon la statuon de Friedrich List por Reutlingen. Treege ampleksa, esprimpova kreado karakterizas lian vivoverkaron.

dosiero:Kietz Wesendonck Bonn.jpg|**Bonn**Genio por Wesendonck
dosiero:Braunschweig, Lessingdenkmal (Lessingplatz) (1).jpg|**Braunschweig**Lessing-Monumento
dosiero:Braunschweig Brunswick Brunonia+Quadriga (1899).jpg|**Braunschweig**kvadrigo kun „Brunonia“
dosiero:Goethe Schiller Weimar.jpg|**Weimar**Goethe kaj Schiller Monumento
dosiero:Lutherdenkmal Worms 1900.jpg|**Worms**Luther-Monumento

## Kelkaj verkoj 
### Publikaj monumentoj 
* Stutgarto - Franz-Schubert-Monumento
* Tübingen - Ludwig-Uhland-Statuo (1868-72)

Kategorio:Germanaj skulptistoj
Barola pufino

La **Barola pufino** (*Puffinus baroli*), konata ankaŭ kiel **Nordatlantika malgranda pufino** aŭ **Makaronezia pufino**, estas malgranda pufino nome marbirdo de la familio de Procelariedoj, kiu reproduktiĝas en Azoroj kaj Kanarioj de Makaronezio en norda Atlantika Oceano. La epiteto rememoras la italan markison Carlo Tancredi Falletti di Barolo.

## Taksonomio 
Ĝi estis dekomence konsiderata samspecia kun la Malgranda pufino (*Puffinus assimilis*) de la Suda Hemisfero. Analixoj per DNA (Austin *et al.*, 2004) indikas, tamen, ke *baroli* kaj *boydi* estas tre proksimaj al la nomiga subspecio de Makulpufino. Ĉu la morfologia distingo kaj manko de koincido en la teritorioj, aŭ la genetika similo estas konsiderataj pli gravaj estas nuntempe prisdisputinda temo, kaj la taksonomia statuso de tiuj birdoj restas konfuza. Kvankam kelkaj institucioj (kiaj BirdLife International) retenas la formojn *baroli* kaj *boydi* ene de la Malgranda pufino, tio estas rezulto de netaŭga disiĝo en la pasinto, kaj ne estas subtenita de moderna pruvaro. La BOU akceptis *P. baroli* kiel distinga specio (Sangster et al. 2005), kaj same la Listo Clements.

## Priskribo 
Karakteroj kiuj distingas la specion de la Barola pufino disde la Nordmara pufino kaj de aliaj nordatlantikaj specioj de la genro *Puffinus* estas pala vizaĝo, arĝenteca areo en supraflugiloj, pli mallongaj kaj rondoformaj flugiloj, kaj bluaj piedoj.

## Referencoj 
### Notoj 
### Ĝenerale 
* **Austin**, Jeremy J.; Bretagnolle, Vincent & Pasquet, Eric (2004): A global molecular phylogeny of the small *Puffinus* shearwaters and implications for systematics of the Little–Audubon's Shearwater complex. *Auk* **121**(3): 847–864. DOI: 10.1642/0004-8038(2004)121[0847:AGMPOT]2.0.CO;2 HTML resumo
* **Collinson**, M. (2006): Splitting headaches? Recent taxonomic changes affecting the British and Western Palaearctic lists. *British Birds* **99**(6): 306–323.
* **Rheindt**, F. E. & **Austin**, Jeremy J. (2005): Major analytical and conceptual shortcomings in a recent taxonomic revision of the Procellariiformes—A reply to Penhallurick and Wink (2004). *Emu* **105**(2): 181–186 PDF kompleta teksto
* **Sangster**, G.; **Collinson**, J. M.; **Helbig**, A. J.; **Knox**, A. G. & **Parkin**, D. T. (2005) Taxonomic recommendations for British birds: third report. *Ibis* **147**(4): 821–826. DOI: 10.1111/j.1474-919X.2005.00483.x

### Identigo 
* 
* 

## Referencoj
## Eksteraj ligiloj 
* BTO BirdFacts - Makaronezia pufino 
* Madeira Birds: Makaronezia pufino

Kategorio:Petreloj
Kategorio:Procelarioformaj
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo
7850 Buenos Aires

'*7850 *Buenos Aires''''' estas asteroido de la asteroida zono, malkovrita la  de la argentina astronomo Lucas M. Macri elde la Observatorio Fred Lawrence Whipple en Amado (Arizono, Usono).

## Nomo 
Ĝi ricevis la nomon de Buenos Aires [bŭenos ˈajɾes], ĉefurbo de Argentino kaj naskiĝa urbo de la malkovrinto.

## Notoj kaj referencoj 
## Eksteraj ligiloj 
* 
* 
* 
*   Asteroid (7850) Buenos Aires 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1996